बाल्टिमोर,अमेरिका,मार्च १० _ 'अहिलेलाई म पाँच हजार सहयोग गर्छु,अनि मन्दिर सुरु भैसकेपछि बैंकको ऋण तिर्न मासिक ५१ डलर ऋण चुक्ता नभएसम्म सहयोग गर्छु _' 'हाम्रो समाजमा यस्तो पवित्र कार्य हुँदैछ,पैसा नै सबैथोक होइन त्यसैले म मेरो व्यवहार विस्तारै मिलाउँला,अहिले यो बेला मन्दिर बनाउने अभियानमा सहभागी हुन मैले आजीवन सदस्यता वापत एक हजार डलर सहयोग गर्ने निर्णय गरें,मैले कहाँ आएर दिनुपर्छ भन्नुहोला _''शुरुमा मलाई मन्दिर बन्ला भन्ने विश्वासै लागेको थिएन,त्यसैले मागी हाले भनेर चन्दा स्वरुप एक सय डलर दिएको थिएँ,तर उहाँहरुको सक्रियता देखेपछि र मन्दिरको लागि घर जग्गा समेत किन्ने तय गरेर देखाई सकेपछि मैले मन्दिरको संस्थापक आजीवन सदस्य बन्ने निर्णय गरी एकहजार डलर दिने निर्णय गरें _'
